CELEX: 32010R0556
Language: lt
Date: 2010-06-24 00:00:00
Title: 2010 m. birželio 24 d. Tarybos reglamentas (ES) Nr. 556/2010, kuriuo iš dalies keičiamas Reglamentas (EB) Nr. 1763/2004, nustatantis tam tikras ribojančias priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą

25.6.2010   
            
            
               LT
            
            
               Europos Sąjungos oficialusis leidinys
            
            
               L 159/9
            
         TARYBOS REGLAMENTAS (ES) Nr. 556/2010
   2010 m. birželio 24 d.
   kuriuo iš dalies keičiamas Reglamentas (EB) Nr. 1763/2004, nustatantis tam tikras ribojančias priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnio 2 dalį,
   atsižvelgdama į 2004 m. spalio 11 d. Tarybos bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą (1),
   atsižvelgdama į Sąjungos vyriausiojo įgaliotinio užsienio reikalams ir saugumo politikai ir Komisijos bendrą pasiūlymą,
   kadangi:
   
               (1)
            
            
               2004 m. spalio 11 d. Tarybos reglamente (EB) Nr. 1763/2004, nustatančiame tam tikras ribojančias priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą (2), numatyta įšaldyti tam tikriems fiziniams asmenims, kuriems TBTBJ pareiškė kaltinimą, priklausančias, jų laikomas ar turimas lėšas ir ekonominius išteklius, kaip numatyta Bendrojoje pozicijoje 2004/694/BUSP.
            
         
               (2)
            
            
               Tikslinga suderinti Reglamentą (EB) Nr. 1763/2004 su naujausia sankcijų taikymo praktika, susijusia tiek su kompetentingų institucijų nustatymu, tiek ir su straipsniu dėl Sąjungos jurisdikcijos. Siekiant aiškumo, keli straipsniai, kurie turi būti iš dalies keičiami, turėtų būti visiškai pakeisti.
            
         
               (3)
            
            
               Reglamentas (EB) Nr. 1763/2004 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1763/2004 iš dalies keičiamas taip:
   
               1.
            
            
               3 straipsnis pakeičiamas taip:
               „3 straipsnis
               1.   Nukrypdamos nuo 2 straipsnio, valstybių narių kompetentingos institucijos, nurodytos II priede išvardytose tinklavietėse, gali leisti panaikinti tam tikrų įšaldytų lėšų ar ekonominių išteklių įšaldymą arba leisti naudotis tam tikromis įšaldytomis lėšomis ar ekonominiais ištekliais tokiomis sąlygomis, kurias šios institucijos laiko tinkamomis, nustačius, kad atitinkamos lėšos ar ekonominiai ištekliai yra:
               
                           a)
                        
                        
                           reikalingi būtiniausioms išlaidoms, įskaitant išlaidas, susijusias su maisto produktais, nuoma arba hipoteka, vaistais ir medicininiu gydymu, mokesčiais, draudimo įmokomis ir komunalinėmis paslaugomis;
                        
                     
                           b)
                        
                        
                           skirti išimtinai pagrįstiems profesiniams mokesčiams sumokėti ir patirtoms išlaidoms, susijusioms su teisinių paslaugų teikimu, kompensuoti;
                        
                     
                           c)
                        
                        
                           skirti išimtinai mokesčiams arba aptarnavimo mokesčiams už kasdieninį įšaldytų lėšų arba ekonominių išteklių laikymą arba tvarkymą sumokėti; arba
                        
                     
                           d)
                        
                        
                           būtini nenumatytoms išlaidoms padengti su sąlyga, kad atitinkama valstybė narė ne vėliau kaip prieš dvi savaites iki tokio leidimo išdavimo pranešė kitoms valstybėms narėms ir Komisijai, kokiu pagrindu remdamasi ji mano, kad reikia suteikti konkretų leidimą.
                        
                     2.   Valstybės narės praneša kitoms valstybėms narėms ir Komisijai apie visus pagal 1 dalį suteiktus leidimus.“;
            
         
               2.
            
            
               4 straipsnis pakeičiamas taip:
               „4 straipsnis
               1.   Nukrypdamos nuo 2 straipsnio, valstybių narių kompetentingos institucijos, nurodytos II priede išvardytose tinklavietėse, gali leisti panaikinti tam tikrų įšaldytų lėšų arba ekonominių išteklių įšaldymą, jei įvykdomos šios sąlygos:
               
                           a)
                        
                        
                           lėšoms arba ekonominiams ištekliams taikomas teismo, administracine arba arbitražo tvarka iki tos datos, kai 2 straipsnyje nurodytas fizinis asmuo buvo įtrauktas į I priedą, nustatytas turto suvaržymas arba iki tos datos priimtas teismo, administracinis arba arbitražo sprendimas;
                        
                     
                           b)
                        
                        
                           lėšos arba ekonominiai ištekliai bus naudojami išimtinai reikalavimams, kurie buvo užtikrinti tokiu turto suvaržymu arba pripažinti galiojančiais tokiu sprendimu, patenkinti laikantis taikytinais įstatymais ir kitais teisės aktais, kuriais reglamentuojamos tokius reikalavimus keliančių asmenų teisės, nustatytų ribų;
                        
                     
                           c)
                        
                        
                           turto suvaržymas arba sprendimas nėra I priede nurodyto fizinio asmens naudai;
                        
                     
                           d)
                        
                        
                           turto suvaržymo arba sprendimo pripažinimas neprieštarauja atitinkamos valstybės narės viešajai tvarkai.
                        
                     2.   Valstybės narės praneša kitoms valstybėms narėms ir Komisijai apie visus pagal 1 dalį suteiktus leidimus.“;
            
         
               3.
            
            
               7 straipsnis pakeičiamas taip:
               „7 straipsnis
               1.   Nedarydami poveikio galiojančioms atskaitomybės, konfidencialumo ir profesinės paslapties taisyklėms, fiziniai ir juridiniai asmenys, subjektai ir įstaigos:
               
                           a)
                        
                        
                           nedelsdami pateikia valstybių narių kompetentingoms institucijoms, nurodytoms II priede išvardytose tinklavietėse, pagal šalį, kurioje jie gyvena ar būna, visą informaciją, kuri padėtų laikytis šio reglamento, pavyzdžiui, apie pagal 2 straipsnį įšaldytas sąskaitas ir sumas, ir tiesiogiai arba per II priede išvardytose tinklavietėse nurodytą kompetentingą instituciją perduoda tokią informaciją Komisijai; ir
                        
                     
                           b)
                        
                        
                           bendradarbiauja su ta kompetentinga institucija tikrinant šią informaciją.
                        
                     2.   Komisijai tiesiogiai pateikta informacija pateikiama atitinkamai valstybei narei.
               3.   Visa pagal šį straipsnį pateikta arba gauta informacija naudojama tik tais tikslais, kuriais ji buvo pateikta arba gauta.“;
            
         
               4.
            
            
               Įterpiamas šis straipsnis:
               „11a straipsnis
               1.   Valstybės narės paskiria 3, 4 ir 7 straipsniuose nurodytas kompetentingas institucijas ir nurodo jas II priede išvardytose tinklavietėse. Valstybės narės praneša Komisijai apie visus II priede nurodytų jų tinklaviečių adresų pakeitimus prieš tokių pakeitimų įsigaliojimą.
               2.   Valstybės narės ne vėliau kaip 2010 m. liepos 15 d. praneša Komisijai apie savo kompetentingas institucijas ir nurodo tų kompetentingų institucijų kontaktinius duomenis ir nedelsdamos praneša Komisijai apie visus vėlesnius pakeitimus.“;
            
         
               5.
            
            
               12 straipsnis pakeičiamas taip:
               „12 straipsnis
               Šis reglamentas taikomas:
               
                           a)
                        
                        
                           Sąjungos teritorijoje, įskaitant jos oro erdvę;
                        
                     
                           b)
                        
                        
                           visuose valstybės narės jurisdikcijai priklausančiuose orlaiviuose ir laivuose;
                        
                     
                           c)
                        
                        
                           visiems Sąjungos teritorijoje arba už jos ribų esantiems asmenims, kurie yra valstybės narės piliečiai;
                        
                     
                           d)
                        
                        
                           visiems pagal valstybės narės teisę įregistruotiems arba įsteigtiems juridiniams asmenims, subjektams arba įstaigoms;
                        
                     
                           e)
                        
                        
                           visiems Sąjungoje visą verslą arba jo dalį vykdantiems juridiniams asmenims, subjektams arba įstaigoms.“;
                        
                     
         
               6.
            
            
               II priedas pakeičiamas šio reglamento priedo tekstu.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Liuksemburge 2010 m. birželio 24 d.
      
         
            Tarybos vardu
         
         
            Pirmininkas
         
         J. BLANCO LÓPEZ
      
   
   
      (1)  OL L 315, 2004 10 14, p. 52.
   
      (2)  OL L 315, 2004 10 14, p. 14.
   
      PRIEDAS
      
         
            „II PRIEDAS
            
               Tinklavietės, kuriose pateikiama informacija apie 3, 4 ir 7 straipsniuose nurodytas kompetentingas institucijas, ir adresas, kuriuo pranešimai siunčiami Europos Komisijai
            
            
                         
                     
                     
                        BELGIJA
                        http://www.diplomatie.be/eusanctions
                     
                  
                         
                     
                     
                        BULGARIJA
                        http://www.mfa.government.bg
                     
                  
                         
                     
                     
                        ČEKIJA
                        http://www.mfcr.cz/mezinarodnisankce
                     
                  
                         
                     
                     
                        DANIJA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        VOKIETIJA
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ESTIJA
                        http://www.vm.ee/est/kat_622/
                     
                  
                         
                     
                     
                        AIRIJA
                        http://www.dfa.ie/home/index.aspx?id=28519
                     
                  
                         
                     
                     
                        GRAIKIJA
                        http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/
                     
                  
                         
                     
                     
                        ISPANIJA
                        http://www.maec.es/es/MenuPpal/Asuntos/SancionesInternacionales/Paginas
                     
                  
                         
                     
                     
                        PRANCŪZIJA
                        http://www.diplomatie.gouv.fr/autorites-sanctions/
                     
                  
                         
                     
                     
                        ITALIJA
                        http://www.esteri.it/UE/deroghe.html
                     
                  
                         
                     
                     
                        KIPRAS
                        http://www.mfa.gov.cy/sanctions
                     
                  
                         
                     
                     
                        LATVIJA
                        http://www.mfa.gov.lv/en/security/4539
                     
                  
                         
                     
                     
                        LIETUVA
                        http://www.urm.lt/sanctions
                     
                  
                         
                     
                     
                        LIUKSEMBURGAS
                        http://www.mae.lu/sanctions
                     
                  
                         
                     
                     
                        VENGRIJA
                        http://www.kulugyminiszterium.hu/kum/hu/bal/Kulpolitikank/nemzetkozi_szankciok/felelos_illetekes_hatosagok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        NYDERLANDAI
                        http://www.minbuza.nl/nl/Onderwerpen/Internationale_rechtsorde/Internationale_Sancties/Bevoegde_instanties_algemeen
                     
                  
                         
                     
                     
                        AUSTRIJA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        LENKIJA
                        http://www.msz.gov.pl
                     
                  
                         
                     
                     
                        PORTUGALIJA
                        http://www.mne.gov.pt/mne/pt/AutMedidasRestritivas.htm
                     
                  
                         
                     
                     
                        RUMUNIJA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVĖNIJA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVAKIJA
                        http://www.foreign.gov.sk
                     
                  
                         
                     
                     
                        SUOMIJA
                        http://formin.finland.fi/kvyhteistyo/pakotteet
                     
                  
                         
                     
                     
                        ŠVEDIJA
                        http://www.ud.se/sanktioner
                     
                  
                         
                     
                     
                        JUNGTINĖ KARALYSTĖ
                        http://www.fco.gov.uk/en/about-us/what-we-do/services-we-deliver/business-services/export-controls-sanctions/
                     
                  
               Adresas, kuriuo siunčiami pranešimai Europos Komisijai:
            
            
                        European Commission
                     
                  
                        DG External Relations
                     
                  
                        Directorate A. Crisis Platform and Policy Coordination in Common Foreign and Security Policy
                     
                  
                        Unit A2. Crisis Response and Peace Building
                     
                  
                        CHAR 12/106
                     
                  
                        B-1049 Bruxelles/Brussel (Belgium)
                     
                  
                        El. paštas: relex-sanctions@ec.europa.eu
                     
                  
                        Tel.: (32 2) 295 55 85
                     
                  
                        Faks.: (32 2) 299 08 73“